ნეგო

ნეგო, უკვდავა (Helichrysum) — მცენარეთა გვარი რთულყვავილოვანთა ოჯახისა. მრავალწლოვანი ბალახები ან ბუჩქბალახებია. კალათის საბურვლის ფოთოლაკები კაშკაშა ფერისაა (ყვითელი, ნარინჯისფერი ან მოწითალო) და სიფრიფანა. 

გვარი აერთიანებს 500--მდე სახეობას, რომელიც იზრდება ევროპის, აზიის, სამხრეთ აფრიკისა და ავსტრალიის ცხელსა და ზომიერ ზონაში. 

საქართველოში 5 სახეობაა. იზრდება ქვიან და ღორღიან ადგილებზე მთის ქვედა სარტყლიდან მოკიდებული სუბალპურ  სარტყლამდე. დეკორატიულია, გამოიყენება მშრალი თაიგულებისათვის.

ლიტერატურა
 ქსე, ტ. 7, გვ. 361, თბ., 1984

კატეგორია:რთულყვავილოვანნი

en:Strawflower
fr:Immortelle commune